6 “Dagitoy ti bilin, regulasion, ken pangngeddeng nga inted kaniak ni Jehova a Diosyo nga isurok kadakayo, tapno tungpalenyo inton makastrekkayo iti daga a tagikuaenyo,2 ket agbutengkayo ken Jehova a Diosyo ken tungpalenyo ti amin a linteg ken bilinna nga itedko kadakayo—dakayo, dagiti annakyo, ken dagiti appokoyo+—iti intero a panagbiagyo tapno napaut ti biagyo.+3 Masapul a denggenyo, O Israel, ken tungpalenyo a naimbag dagita tapno nasayaat ti pagbanaganyo ken umadukayo unay iti daga a pagay-ayusan ti gatas ken diro, kas inkari kadakayo ni Jehova a Dios dagidi ammayo.4 “Denggenyo, O Israel: Ni Jehova a Diostayo ket maymaysa a Jehova.+5 Masapul nga ayatenyo ni Jehova a Diosyo iti amin a pusoyo ken iti amin a kararuayo*+ ken iti amin a pigsayo.*+6 Masapul nga ipapusoyo dagitoy nga ibilbilinko kadakayo,7 ken masapul nga isuroyo* kadagiti annakyo+ ken isarsaritayo kadakuada no nakatugawkayo iti balayyo, no magmagnakayo iti dalan, no nakaiddakayo, ken no bumangonkayo.+8 Igalutyo dagita iti imayo kas pammalagip, ken kas bedbed iti mugingyo.*+9 Isuratyo dagita kadagiti hamba ti ridawyo ken kadagiti ruanganyo.10 “Inton ipannakayo ni Jehova a Diosyo iti daga nga inkarina kadagidi ammayo a da Abraham, Isaac, ken Jacob nga itedna kadakayo+—dagiti dadakkel ken napipintas a siudad a diyo imbangon,+11 dagiti balay a napno iti nasayaat a bambanag a diyo nagbannogan, dagiti pagurnongan iti danum a diyo kinali, dagiti kaubasan ken kaykayo ti olibo a diyo immula—ket inton mangankayo ken mapnekkayo,+12 agannadkayo tapno saanyo a malipatan ni Jehova,+ a nangiruar kadakayo idiay Egipto, a nakaadipenanyo.13 Rumbeng a pagbutngan+ ken pagserbianyo+ ni Jehova a Diosyo, ken agsapatakayo laeng iti naganna.+14 Dikay agserbi kadagiti sabali a dios, aniaman a dios dagiti tattao iti aglawlawyo,+15 ta ni Jehova a Diosyo ket Dios nga agkidkiddaw iti naipamaysa a debosion.+ Ta no saan, makapungtot ni Jehova a Diosyo+ ket ibusennakayo iti rabaw ti daga.+16 “Diyo suboken ni Jehova a Diosyo,+ kas iti panangsubokyo kenkuana idiay Massa.+17 Tungpalenyo a naimbag dagiti bilin ni Jehova a Diosyo ken dagiti pammalagip ken regulasionna nga imbilinna kadakayo.18 Masapul nga aramidem ti umiso ken naimbag iti imatang ni Jehova, tapno rumang-ayka ket makastrek ken matagikuam ti nasayaat a daga nga inkari ni Jehova kadagidi ammam,+19 babaen ti panangpapanawna iti amin a kabusormo, kas inkari ni Jehova.+20 “Iti masanguanan, no damagento ti anakyo, ‘Ania ti kaipapanan dagiti pammalagip, regulasion, ken pangngeddeng nga imbilin kadakayo ni Jehova a Diostayo?’21 isungbatyonto kenkuana, ‘Nagbalinkami nga adipen ni Faraon idiay Egipto, ngem inruarnakami ni Jehova manipud Egipto babaen ti mannakabalin nga ima.22 Gapuna, nakitatayo ti panangaramid ni Jehova kadagiti pagilasinan ken milagro, a nakaro ken makadidigra, iti Egipto,+ ken ni Faraon, ken iti intero a sangakabbalayanna.+23 Inruarnatayo sadiay ket impannatayo ditoy tapno itedna ti daga nga inkarina kadagidi ammatayo.+24 Kalpasanna, binilinnatayo ni Jehova a tungpalentayo amin dagitoy a regulasion ken agbutengtayo ken Jehova a Diostayo agpaay a pagimbagantayo iti agnanayon,+ tapno agtalinaedtayo a sibibiag,+ kas ita nga aldaw.25 Maibilangtayo a nalinteg no tungpalentayo a naimbag amin dagitoy a bilin kas panagtulnog ken* Jehova a Diostayo, kas imbilinna kadatayo.’+
ilo_Latn